தஞ்சாவூர் மேம்பாலத்தில் உள்ளது பார்வைத் திறன் குறையுடையோருக்கான அரசு மேல்நிலைப் பள்ளி. இதில் பார்வை குறைபாடு மற்றும் பார்வையற்ற மாற்றுத் திறனாளி மாணவர்கள் என 140 பேருக்கு மேல் படிக்கிறார்கள். தஞ்சாவூர் மற்றும் வெளி மாவட்டங்களில் இருந்தும் ஏராளமானவர்கள் இந்தப் பள்ளியில் இங்கேயே தங்கிப் படிக்கிறார்கள். இவர்களுக்குக் களி மண் விரல்கள் அமைப்பு மற்றும் அந்தப் பள்ளியின் ஆசிரியர்கள் இணைந்து கடந்த வாரத்தில் புத்தாக்க பயிற்சி ஒன்றை அளித்தார்கள். இதில் அனைத்து மாணவர்களையும் பங்கு பெற வைத்ததோடு அவர்களிடம் உள்ள திறமையை அறிந்து அவற்றைச் செய்ய வைத்து அழகு பார்த்தனர் ஆசிரியர்கள்.